એવામાં બીજી તરફ ભાજપનાં નેતા ગિરિરાજ સિંહે પણ રામ મંદિરને લઈને કોર્ટ પર પ્રશ્નો ઉઠાવતા કહ્યું કે, કોર્ટ પાસે રામ મંદિર જેવા અગત્યના મુદ્દા માટે સમય હોય તેવુ લાગતુ નથી. જમ્મુ-કાશ્મીરના પૂર્વ મુખ્યમંત્રી તેમજ નેશનલ કૉન્ફરન્સના નેતા ફારુક અબ્દુલ્લાએ કહ્યું કે, ‘તેઓ (ભાજપ) વિચારે છે કે ૨૦૧૯ની ચૂંટણીમાં ભગવાન શ્રી રામ તેમને જીતાડી દેશે.... પરંતુ તેઓ એ વાત યાદ રાખે કે ચૂંટણી જીતવામાં કોઈ ભગવાન મદદ નહીં કરે, કારણકે વોટિંગ તો જનતા દ્વારા જ થવાનું છે. વોટિંગ કરવા ન તો ભગવાન શ્રી રામ આવવાના છે અને ન તો અલ્લાહ આવવાના છે....’